b'\n_START_ARTICLE_\nArgentotennantita\n_START_SECTION_\nCaracter\xc3\xadstiques\n_START_PARAGRAPH_\nL\'argentotennantita \xc3\xa9s un sulfur de f\xc3\xb3rmula qu\xc3\xadmica Ag\xe2\x82\x86[Cu\xe2\x82\x84(Fe,Zn)\xe2\x82\x82]As\xe2\x82\x84S\xe2\x82\x81\xe2\x82\x83. Cristal\xc2\xb7litza en el sistema isom\xc3\xa8tric formant petits grans d\'aproximadament 0,1 mil\xc2\xb7l\xc3\xadmetres que envolten la tennantita. \xc3\x89s una esp\xc3\xa8cie qu\xc3\xadmicament similar a la keutschita. Forma una s\xc3\xa8rie de soluci\xc3\xb3 s\xc3\xb2lida amb la freibergita. La seva duresa a l\'escala de Mohs \xc3\xa9s 3,5._NEWLINE_Segons la classificaci\xc3\xb3 de Nickel-Strunz, l\'argentotennantita pertany a "02.G - Nesosulfarsenits, etc. amb S addicional" juntament amb els seg\xc3\xbcents minerals: freibergita, giraudita, goldfieldita, hakita, tennantita, tetraedrita, selenoestefanita, estefanita, pearce\xc3\xafta, polibasita, selenopolibasita, cupropearce\xc3\xafta, cupropolibasita i galkha\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en dip\xc3\xb2sits polimet\xc3\xa0l\xc2\xb7lics, i en jaciments estratiformes de zinc i plom. Sol trobar-se associada a altres minerals com: tennantita\xe2\x80\x93tetraedrita, freibergita, estibina, or merc\xc3\xbaric, pirita, galena, siderita, ankerita, quars o geocronita. Va ser descoberta l\'any 1986 als dip\xc3\xb2sits d\'or de Kvartsitovje Gorki, a Aksu (Prov\xc3\xadncia d\'Akmola, Kazakhstan).'